Santana

**Santana**, ամերիկյան ռոք խումբ։ Այն ստեղծվել է Կալիֆոռնիա նահանգի Սան Ֆրանցիսկո քաղաքում, 1966 թվականին մեքսիկացի կիթառահար Կառլոս Սանտանայի կողմից։  Խումբն ունեցել է տարբեր կազմեր իր պատմության ընթացքում, որտեղ Սանտանան մնացել է միակ հիմնական անդամը: Հետո պայմանագիր է կնքել Columbia Records-ի հետ, 1969 թվականին խումբը նվագել է Վուդստոք փառատոնում, որը խմբին բերել է հայտնիություն, ինչից հետո նրանք շարունակել են ձայնագրել քննադատների կողմից ճանաչված և առևտրային առումով հաջողված «*Santana»* (1969), «*Abraxas»* (1970) և «*Santana III»* (1971) ալբոմները: Դրանք ձայնագրվել են խմբի «դասական» կազմի կողմից, որին մասնակից են եղել գլխավոր վոկալիստ Գրեգ Ռոլին, հարվածային գործիքներ նվագող Խոսե «Չեպիտո» Արեսը և Մայքլ Կարաբելոն, թմբկահար Մայքլ Շրիվը և բասիստ Դեյվիդ Բրաունը: Այս շրջանի հիթային երգերից են «Evil Ways» (1970), «Black Magic Woman» (1970), «Oye Como Va» (1971), և գործիքային «Samba Pa Ti» (1973)  երգերը։

1972 թվականին կազմի և երաժշտական ուղղության փոփոխությունից հետո, խումբը փորձարկել է  ջազ-ֆյուժնի տարրերով փորձեր կատարել «*Caravansarai»* (1972),« *Welcome»* (1973) և «*Borboletta»* (1974) ալբոմների վրա։ Խումբը հասել է քննադատական և կոմերցիոն նոր հաջողությունների իր տասնութերորդ ալբոմով ՝ «*Supernatural*» (1999), որը ներառել է ''Billboard'' Hot 100-ի համար մեկ հիթ «Smooth» (Ռոբ Թոմասի մասնակցությամբ) և «Maria Maria» (The Product G&B) սինգլները։ Ալբոմը գագաթնակետին է հասել տասնմեկ երկրներում և վաճառել 12 միլիոն օրինակ տեղական շուկայում։ Խումբը շահել է ութ Գրեմմի մրցանակ, 42-րդ ամենամյա Գրեմմի մրցանակաբաշխության ժամանակ կրկնել է Մայքլ Ջեքսոնի ռեկորդը և երեք Լատինական Գրեմմի մրցանակ։ 2014 թվականին «դասական» կազմը (բացառությամբ Բրաունի, որը մահացել է 2000 թվականին) վերամիավորվել է «*Santana IV»* ալբոմի համար (2016), որից հետո խումբը շարունակել է ելույթներն ու ձայնագրությունները։

Santana-ն եղել է բոլոր ժամանակների ամենավաճառվող խմբերից մեկն՝ ավելի քան 47 միլիոնավոր վավերացված ձայնագրություններ վաճառվել են ԱՄՆ-ում և մոտ 100-ը միլիոն վաճառվել է ամբողջ աշխարհում։ Նրա սկավառակագրությունը ներառել է 25 ստուդիական ալբոմ, որոնցից 14-ը հասել են ԱՄՆ Թոփ 10-ին։ 1998 թվականին Սանտանայի, Ռոլիեի, Կարաբելոյի, Շրիվեի, Բրաունի և Արեասի կազմը ընդգրկվել է Ռոքն-Ռոլի Փառքի սրահում։

## Պատմություն
### 1966-1972: Ձևավորում և զարգացում
1966 թվականին մեքսիկական ծագումով ամերիկացի երաժիշտ Կառլոս Սանտանան բացահայտել է Սան Ֆրանցիսկոյի հիպիների և հակամշակույթի շարժումը և հասկացել, որ «ցանկանում է լինել այս նոր ալիքի մի մասը»։Ավելի ուշ այդ տարի նա սկսել է հավաքել իր սեփական խումբը, որի առաջին կազմը ներառել է Սերխիո «Գաս» Ռոդրիգեսը՝ բաս, Դենի Հարոն՝ հարվածային գործիքների վրա, և Մայքլ Կարաբելոն՝ հարվածային գործիքների վրա։ 1967 թվականի հունվարին, նրանք ստացել են լսումի հնարավորություն կոնցերտ կազմակերպիչ Բիլ Գրեհեմի կողմից Ֆիլմոր Աուդիտորիումում՝ Փոլ Բաթերֆիլդի բլյուզ խմբի և Չարլզ Լլոյդ քառյակի հետ օրինագծի հիման վրա և իրենց անվանել են «Santana Blues Band»։ Մեկ ամսվա ընթացքում, խումբը ընդլայնվել է՝ Թոմ Ֆրեյզերի ավելացմամբ՝ կիտառ և վոկալ, որը իր հերթին բերել Գրեգ Ռոլիեին՝ օրգան և վոկալ։ Խումբը դադարել է նվագել մի քանի շաբաթով, երբ Կառլոսը հոսպիտալացվել է տուբերկուլյոզով: 1967 թվականի հունվարին, Գրեհեմը հեռացրել է խմբին՝ Ֆիլմորում հանդես գալու ցանկից, քանի որ որոշ անդամներ ուշացել էին համերգից: Միջադեպը դրդել է Կառլոսին նոր և նվիրված երաժիշտներ փնտրել՝ պահելով Ռոլիին խմբում։ Տարեվերջին խումբը սկսել է օգտագործել ավելի կարճ անունը՝ Սանտանա։ Մինչև 1969 թվականի սկիզբը խմբին է միացել Մարկուս Մելոնը՝ պերկուսիոն գործիքներով, որը լքել է խումբը՝ դատապարտվելով չկանխամտածված սպանության համար։

1968 թվականի վերջին խումբը պայմանագիր է կնքել Columbia Records-ի հետ՝ Grateful Dead-ի հաջող լսումներից հետո: Խումբը գրավել է Columbia-ի և Atlantic Records-ի հետաքրքրությունը, և կազմակերպվել է լսում երկու լեյբլերի համար, սակայն Կառլոսը հրաժարվել է ելույթ ունենալ Atlantic-ում, քանի որ ցանկացել է լինել նույն լեյբլում, որտեղ եղել են Մայլս Դևիսը և Բոբ Դիլանը։ Դեկտեմբերին, Սանտանան կատարել է մի շարք համերգներ Ֆիլմորում, որոնք ձայնագրվել  հնարավոր կենդանի ալբոմի համար:  Կենսագիր Սայմոն Լենգն նշել է, որ սա նշանակել է Սանտանայի անցումը բլյուզի և R&B արմատներից դեպի «Սանտանա հնչեղությունը»՝ աֆրոկուբյան և ջազ համարներ ավելացնելով։ Մի քանի կազմի փոփոխություններից հետո, խումբը վերջնականապես կայունացել է 1969 թվականի մայիսին՝  Սանտանա, Ռոլի, Կարաբելլոն, Դեյվիդ Բրաունը, Մայքլ Շրայվը և Խոսե «Չեպիտո» Արեսը, որը հայտնի է դարձել որպես «դասական» կազմ։

Խումբը ձայնագրել է իր դեբյուտային ալբոմ «*Santana»-ն*, Սան Ֆրանցիսկոյում 1969 թվականի մայիսին։ Դա նրանց երրորդ ձայնագրությունն է եղել, այն բանից հետո, երբ նախորդ փորձերը չեն տվել իրենց ուզած արդյունքը: Սեսիաներին մասնակցել է դաշնակահար Ալբերտո Ջիանքվինտոն՝ որը նաև օգնել է մշակել երգերի կառուցվածքը:  Նա արագ նկատել է խմբի հիմնական խնդիրը՝ սոլո հատվածները շատ երկար են եղել։ Գրեհեմը համաձայնել է և խորհուրդ տվել, որ խումբը կտրի երկար երաժշտական ջեմերը և սկսի երգեր ստեղծել: Նա նաև ստիպել է խմբին լսել Վիլի Բոբոյի «Eil Ways » տարբերակը և առաջարկել ձայնագրել իրենց սեփական տարբերակը։ Ալբոմը ձայնագրելուց հետո, Գրեհեմը կազմակերպել է Սանտանայի շրջագայությունը միջին արևմուտքում՝ որպես Crosby, Stills and Nash-ի նախաբեմադրող, ինչը ընդլայնել է խմբի հայտնիությունը Արևմտյան ափից դուրս։ Այս ընթացքում Գրեհեմին խնդրել էին օգնել կազմակերպել գալիք Վուդստոք փառատոնը և նա համաձայնել է խթանել այն պայմանով, որ Սանտանան կավելացվի ծրագրին: Գրեհեմը խմբին հատկացրել է 45-րոպեանոց համերգային մաս օգոստոսի 16-ի կեսօրին, փառատոնի երկրորդ օրը, 2,500 դոլար գումարով։ Կատարումը խմբին միջազգային համբավ է բերել, և օգոստոսի 30-ին թողարկված *Santana-ն* զբաղեցրել է 4-րդ տեղը ԱՄՆ-ի ''Billboard'' 200-ում: Առաջին սինգլին՝ «Jingo»-ին, հաջորդեց «Evil Ways»-ը, որը զբաղեցրեց 9-րդ տեղը *Billboard* Hot 100-ում։ 1969 թվականի հոկտեմբերին Գրեհեմը Սանտանային հրամայել է ելույթ ունենալ «Gold Rush» ռոք երաժշտության փառատոնում և «*The Ed Sullivan Show»-*ում, որն էլ ավելի է մեծացրել խմբի համազգային ճանաչումը։

1970 թվականի ապրիլին Սանտանան վերադարձել է ստուդիա՝ ձայնագրել իր երկրորդ՝ «*Abraxas»* ալբոմը։ Ալբոմը, որն ընդգրկել է Fleetwood Mac-ի « Black Magic Woman »-ի վերամշակոումը, որը զբաղեցրել է 4-րդ տեղը ԱՄՆ-ի ''Billboard'' Hot 100-ում, թողարկվել է 1970 թվականի սեպտեմբերին և բարձրացել է 1-ին ԱՄՆ ''Billboard'' 200-ում:

1971 թվականին խումբը դեռ պայքարել է ամուր երաժշտական ուղղություն պահպանելու համար։ Հունվարից հուլիս նրանք ձայնագրել են «*Santana III*»ալբոմը: 1971 թվականի սեպտեմբերին թողարկված ալբոմը նույնպես զբաղեցրել է 1-ին տեղը ԱՄՆ-ի *Billboard* 200-ում։ Խմբի հայտնիության գագաթնակետում, ալբոմը վերջինն էր, որը ներկայացրել է նրանց դասական Վուդստոքյան կազմը։ Սանտանան բացատրել է, որ կար ներքին անիմաստ դժգոհություն և կառավարչական խնդիրներ, որոնք նպաստել են Գրեհեմի հեռացմանը։ Այդ տարի նրանք ելույթ են ունեցել Գանայի 14-րդ Անկախության օրվան նվիրված համերգին Աքրայում: Համերգը ֆիլմվել և թողարկվել կինոթատրոններում որպես «*Soul to Soul»*։

Խնդիրները սրվել են «*Santana III»* շրջագայությունից կարճ ժամանակ առաջ 1971 թվականի սեպտեմբերին, երբ Կարլոսը ցանկացել է, որ Կարաբելոն լքի խումբը, հակառակ դեպքում կլքի ինքը: Խումբը սկսեց շրջագայությունը առանց Կառլոսի, կատարելով համերգներ՝ ուղեկցվելով հանդիսատեսի բացականչություններով: Մի քանի համերգներից հետո Կարլոսը վերամիավորվել է խմբին և իմացել, որ Կարաբելոն, Արեասը և կառավարիչ/պրոմոուտեր Ստան Մարկումը լքել են խումբը՝ թողնելով նրանց առանց պերկուսիոնիստների (հարվածային գործիք նվագող)**:** Խումբը արագ բերել է Խեյմս «Մինգո» Լյուիսին՝ որպես ժամանակավոր փոխարինող: Սանտանայի համերգը Լիմայում, Պերուում 1971 թվականի դեկտեմբերին, լրացուցիչ անախորժություններ եղան, քանի որ բռնության բռնկումը հանգեցրել է նրանց սարքավորումների առգրավմանը և խմբին արտաքսմանը երկրից: Միջադեպը արթնացման կոչ է եղել Կառլոսի համար, ով վճռել էր «վերջ տալ խելագարությանը»։

1972 թվականին Santana խումբը աստիճանաբար ազդվել է Մայլս Դևիսի, Ջոն Քոլթրեյնի և Ջո Զավինուլի երաժշտությունից, ովքեր արդեն հետազոտել էին ջազ-ֆյուժնը։  Նրանց չորրորդ՝ «*Caravanserai»* ալբոմը (1972) նշանավորվել է խմբի կազմի մի շարք փոփոխություններով. բասիստ Դեյվիդ Բրաունը հեռացել է 1971-ին, մինչ ձայնագրութան սկսվելը, ում փոխարինել են Դագ Ռաուչն ու Թոմ Ռաթլին: Կարաբելոյին փոխարինեցին երկու պերկուսիոնիտ՝ Արմանդո Պերազան և Մինգո Լյուիսը։ Մի քանի երգերում Ռոլիին փոխարինել է Թոմ Քոսթերը։

### 1973-1979։ Փորձարկում և համախմբում
«*Caravanserai»*-ից 13 ամիս անց թողարկվել է ալբոմը, որը Santana-ի համար նշանակել է փոփոխություն։ Նրանց նախորդ չորս պլատինե ալբոմների հետ համեմատ, «*Welcome»*-ը նվաճել է միայն ոսկի վկայական: Ալբոմը հասել է *Billboard* 200-ի 25-րդ հորիզոնականին, ինչը Santana-ի՝ այդ պահին ամենացածր գնահատականով ալբոմն էր:

«*Borboletta»*-ն, որը հաջորդել է «*Welcome»* ալբոմին, շարունակել է խմբի փորձարկող ուղղությունը: Չնայած որ բարձրացել է հինգ կետով ավելի բարձր *Billboard* ալբոմների ցուցակում՝ համեմատած «*Welcome»*-ի հետ, այն համարվել է ավելի քիչ հաջողված՝ ինչպես քննադատական, այնպես էլ կոմերցիոն առումով:thumb|upright|Կառլոս Սանտանա․ 1973 թվականԽմբի 1976 թվականի «*Amigos»* ալբոմը եղել է շատ ավելի հաջողված: Հասել է ԱՄՆ չարթերի 10-րդ հորիզոնականին և առաջատար 10-ում հայտնվել Ֆրանսիայում, Ավստրալիայում, Նոր Զելանդիայում, Ավստրիայում և Նիդեռլանդներում, այն վերադարձ է եղել խմբի վաղ ալբոմների հաջողություններին:

«*Festival*» ալբոմը չի ստացել նույն հաջողությունը, սակայն դրան հաջորդել է մեկ այլ հաջող ալբոմ՝ 1977 թվականի «*Moonflower»*-ը: Ալբոմը համարվել է ամենահաջողված ալբոմը «*Santana III»*-ից ի վեր՝ ձեռք բերելով 2 պլատինե վկաjական ԱՄՆ-ում և եղել է առաջին ալբոմը 1974-ի «*Borboletta»*-ից ի վեր, որն անցել է Մեծ Բրիտանիայի լավագույն 10-նյակ։ Այն բնութագրվել է խմբի ոճական փոփոխությամբ՝ պարունակել է ավելի ծանր ազդեցություն խմբի վաղ աշխատանքների ավանդական հնչեղությունից՝ միևնույն ժամանակ պահպանելով վերջին մի քանի ալբոմների փորձարկող հնչողությունը:

Նրանց հաջորդ երկու թողարկումները՝ «*Inner Secrets»* և «*Marathon»*, թողարկված համապատասխանաբար 1978 թվականին և 1979 թվականին, խմբի համար հետագա երաժշտական տեղաշարժ են հանդիսացել՝ հեռացրել է նրանց լատինական ռոք երաժշտությունից, որը բնութագրել է նրանց աշխատանքը 1960-ականների վերջին և 70-ականներին՝ շարժվել դեպի ավելի ալբոմ-կենտրոնացած, սովորական ռոք հնչողություն: Սակայն այս ալբոմները, վատ արդյունք են ունեցել կոմերցիոն առումով, թեև երկուսն էլ ոսկե վկայական են ստացել ԱՄՆ-ում:

### 1980-1997։ Կոմերցիոն անկում և յոթ տարվա ընդմիջում
1980-ականները սկսվել են համեմատաբար պայծառ Սանտանայի համար, 1981 թվականին թողարկվել է «*Zebop!»* ալբոմը, որը նույնպես հասել է մի շարք երկրների չարթերի սուպեր տասյակին և շարունակել է ավանդական ռոք հնչողությունը: Հաջորդ տարի դուրս է եկել «*Shangó*» ալբոմը, որից հետո խումբը կոմերցիոն հաջողության կտրուկ անկում է ունեցել, չնայած որ այն հասել է ոսկե վկայականի:

Խումբը սպասել է ևս երեք տարի, որը մինչ այդ եղած նրանց ամենաերկար ընդմիջումն է եղել: 1985 թվականին թողարկվել է «*Beyond Appearances»* ալբոմը, որը կոմերցիոն ձախողում է եղել, և նրանց առաջին ալբոմը, որ չի հասել ոսկե վկայականի: Նրանց հաջորդ երեք թողարկումները բոլորը շարունակել են այս կոմերցիոն անկման ուղին, որոնցից վերջինը չի կարողացել անցնել անգամ *Billboard-ի* թոփ 100-ը: Այս կոմերցիոն ծուղակի մեջ խումբը աննախադեպ յոթ տարի դադարեցրել է նյութերի ձայնագրումը, բայց շարունակել է համերգները:

### 1998-2001: «Supernatural» և ռոքնռոլի փառքի սրահ
1998 թվականին Սանտանան ընդգրկվել է Ռոքն-Ռոլի Փառքի սրահում: Հաջորդ տարի նրանց «*Supernatural»* (1999) ալբոմը հայտնվել է *Billboard* 200-ի 19-րդ հորիզոնականում և տասնութ շաբաթ անց հասել է 1-ին հորիզոնականին։ 1-ին հորիզոնական են հասել նաև երկու սինգլներ՝ *«Smooth»*-ը, որը ձայնագրվել է Ռոբ Թոմասի հետ և «Maria Maria»- ն՝ The Product G&B-ի մասնակցությամբ: Ալբոմը RIAA- ի կողմից 15 անգամ արժանացել է պլատինե վկայականի և վաճառվել է 30 միլիոն օրինակ ամբողջ աշխարհում։ Սանտանայի նախորդ թիվ մեկ ալբոմը եղել է «*Santana III-ը»* 1971 թվականին։

«*Supernatural»-ը* արժանացել է ութ Գրեմմի մրցանակի, ներառյալ Տարվա ալբոմի մրցանակը, ինչպես նաև շահել է երեք Լատինական Գրեմմի մրցանակ։

### 2002-2012: Նոր հաջողություն և անկում
«*Supernatural»*-ին հաջորդող ալբոմը թողարկվել է երեք տարի անց և բարձր արձագանքների է արժանացել միջազգային մեդիայի և երկրպագուների կողմից: 2002 թվականի հոկտեմբերի 22-ին «Shaman» ալբոմը հասնելի է եղել ամբողջ աշխարհում։ Թեև սկզբում այն արագորեն վաճառվել է (298,973 օրինակ ԱՄՆ-ում իր առաջին շաբաթվա ընթացքում) և առաջին տեղն է զբաղեցրել *Billboard* 200-ում, ալբոմի հրապույրը արագ անցել է, և այն շուտով իջել է չարթերում: Չնայած դրան, այն շարունակել է վաճառել 2 պլատինե ԱՄՆ-ում և ձեռք բերել պլատինե կարգավիճակ մի շարք այլ երկրներում, ներառյալ Ավստրալիան: Ալբոմից թողարկված առաջին սինգլը եղել է՝ «The Game of Love»-ը, որտեղ վոկալիստ է եղել Միշել Բրանչը, դեբյուտը հայտնվել է Hot 100-ի 5-րդ հորիզոնականում։ Ալբոմի հաջորդ չորս սինգլները չեն կարողացել հայտնվել շատ երկրների հիթ-շքերթում, սակայն վերջին սինգլը՝ «Why Don't You & I», որտեղ վոկալիստ է եղել Ալեքս Բենդը, զբաղեցրել է 8-րդ տեղը Hot 100-ում: Երաժշտական առումով ալբոմը եղել է վերադարձ խմբի համար ավելի սովորական դարցած՝ հիմնականում լատինական ռոքի վրա հիմնված հնչողությամբ։
thumb|upright=1.25|Սանտանաի համերգը 2011 թվական
Երեք տարի անց թողարկվում է «*All That I Am»* (2005) ալբոմը։ Ալբոմը հայտնվել է *Billboard* 200-ի 2-րդ հորիզոնականում, բայց միջազգային մակարդակում ավելի վատ արդյունք է գրանցել և արագ կորցրել է գրավչությունը:

Ալբոմը, որը շարունակություն եղել է «*Shaman»*-ի լատին-ռոկ ազդեցության, ստացավ ոսկի վկայական ԱՄՆ-ում:

Հինգ տարվա ընդմեջում՝ թողարկվում է մեկ այլ ստուդիական ալբոմ՝ «*Guitar Heaven»* (2010): Երաժշտական առումով, այն խմբի համար եղել է կտրուկ փոփոխություն՝ ավելի ծանր հնչեղությամբ և հեվի մետալի ազդեցությամբ: Այն դեբյուտել է *Billboard* 200-ի 5-րդ հորիզոնականում, սակայն դարձել է խմբի հերթական անկումը՝ չկարողանալով հասնել ոսկի կարգավիճակի:

2012 թվականին խումբը թողարկել է «*Shape Shifter»* *ալբոմը։* Այն հայտնվել է Billboard 200- ի 16-րդ հորիզոնականում:

### 2013-2020։ դասական կազմի վերամիավորում, «''Corazón»'', «''Santana IV»'' և «''Africa Speaks»''
2013 թվականի փետրվարի 2-ին Կառլոս Սանտանան հաստատել է, որ վերամիավորելու է իր դասական կազմը, որոնցից շատերը նրա հետ նվագել են Վուդստոք 69-ի ժամանակ։ Սանտանան հայտարարել է, որ վերամիավորում է խումբը՝ նոր երաժշտություն ձայնագրելու մտադրությամբ։ Համախմբումը հաստատել է Նիլ Շոնը, ով խմբում էր 1970-ականների սկզբին, կիթառ է նվագել Սանտանայի հետ, նախքան 1973-ին մեկնել է Santana-ի հիմնադիր երգիչ-երգեհոնահար Գրեգ Ռոլիի հետ՝ ստեղծելու Journey խումբը: Սանտանան ասել է Ռոլիի մասին, ով վերջին երկու տարիներին նվագել է Ռինգո Սթարի All-Starr խմբի հետ. «Ես գրեթե համոզված եմ, որ Գրեգը դա կանի»: 2013-ի փետրվարին Ռոլին Radio.com-ին ասել է. «Դա (վերամիավորումը) պարզապես այն հավաքելու, գնալու և անելու խնդիրն է: Ես կանեի դա: Կարծում եմ, դա հիանալի գաղափար է: Մարդկանց դուր կգա դա: Դա հիանալի կլինի:»։

2014 թվականի մայիսի 6-ին Santana թողարկել է նոր ստուդիական ալբոմ՝ «*Corazón»*: Նույն տարվա սեպտեմբերի 9-ին լույս ընծայվեց«*Corazón – Live from Mexico: Live It to Believe It*»լայվ ալբոմը (CD, DVD և Blu-ray), որը ներկայացրել է նրանց 2013 թվականի դեկտեմբերի 14-ի համերգը Գուադալախարայում։

2016 թվականի ապրիլի 15-ին Սանտանան թողարկել է «*Santana IV-ը»* ՝ շատ սպասված ստուդիական ալբոմը, որը վերամիավորել է 1970-ականների սկզբի դասական ՝ Կառլոս Սանտանայի (կիթառ, վոկալ), Գրեգ Ռոլիի (ստեղնաշարեր, գլխավոր վոկալ), Նիլ Շոնի (կիթառ, վոկալ), Մայքլ Կարաբելոյի (պերկուսիոն գործիքներ) և Մայքլ Շրայվի (հարվածային գործիքներ) կազմը: Այս ալբոմը նշանավորել է այն պահը, երբ  առաջին անգամ 45 տարվա ընթացքում՝ սկսած 1971 թվականի բազմապլատինե «*Santana III»*-ից, միասին ձայնագրություն են իրականացրել։

«*Santana IV»-ում* ներկայացվել են 16 բոլորովին նոր երգեր, որոնք գրվել են խմբի կողմից: Հաջորդող «Santana IV» հիմնական խմբի կազմին միացել են ներկայիս Santana-ի անդամները՝ Կառլ Պերաձոն (պերկուսիա) և Բեննի Ռիետվելդը (բաս)։

«*Santana IV»-* ի առաջին սինգլը, որը կոչվում է «Anywhere You Want to Go», թողարկվել է 2016 թվականի փետրվարի 5-ին։

2019 թվականի հունվարի սկզբին Սանտանան պայմանագիր է կնքել Concord Records-ի հետ, իսկ հունվարի 25-ին նրանք թողարկել են *In «Search of Mona Lisa»-ն* (5 երգ)։

2019 թվականին լրացավ Կառլոս Սանտանայի «*Supernatural»* ալբոմի 20-ամյակը և Վուդստոքում նրա ելույթի 50-ամյակը։

## Սկավառակագրություն
* *Santana* (1969)
* *Abraxas* (1970)
* *Santana III* (1971)
* *Caravanserai* (1972)
* *Welcome* (1973)
* *Lotus* (1974)
* *Borboletta* (1974)
* *Amigos* (1976)
* *Festivál* (1977)
* *Moonflower* (1977)
* *Inner Secrets* (1978)
* *Marathon* (1979)
* *Zebop!* (1981)
* *Shangó* (1982)
* *Beyond Appearances* (1985)
* *Freedom* (1987)
* *Spirits Dancing in the Flesh* (1990)
* *Milagro* (1992)
* *Supernatural]]* (1999)
* *Shaman* (2002)
* *All That I Am* (2005)
* *Guitar Heaven*  (2010)
* *Shape Shifter* (2012)
* *Corazón* (2014)
* *Santana IV* (2016)
* *Africa Speaks* (2019)
* *Blessings and Miracles* (2021)
* *Sentient*

## Ծանոթագրություններ

## Արտաքին հղումներ
* 
* 

Կատեգորիա:1966 հիմնադրված երաժշտական խմբեր
Կատեգորիա:1967 հիմնադրված երաժշտական խմբեր
Կատեգորիա:«Գրեմմի» մրցանակի դափնեկիրներ
Կատեգորիա:Ամերիկյան երաժշտական խմբեր
Կատեգորիա:Ամերիկյան ռոք խմբեր
Կատեգորիա:Երաժշտական խմբեր Կալիֆոռնիայից
Կատեգորիա:Ռոք խմբեր